Գործելով օրինական ինքնապաշտպանության շրջանակներում, ԼՂՀ-ի բանակը ագրեսորներին ետ շպրտեց իր սահմաններից՝ ապահով լինելու համար, որ Ադրբեջանի բանակը հետագայում մեր հանրապետության արևմտյան սահմանների ավերման պատճառ չի դառնա: ՊՊԿ-ն իր դաշտային հրամանատարներից տեղեկացել է, որ Ադրբեջանի բանակը դիմադրելու սկզբնական փորձից հետո նահանջել է, թողնելով այդ տարածքը, որը հիմնականում բնակեցված չէր: ԼՂՀ-ի բանակը տարածքում գտնվող քաղաքացիների կյանքը պաշտպանելու և այդտեղից հեռանալ ցանկացողների անվտանգ ելքն ապահովելու հրաման է ստացել: Դաշտային հրամանատարները հաղորդել են նաև, որ անցած տարի ԼՂՀ-ի հյուսիսային մասի զավթման ընթացքում Մարտակերտի գյուղերից ադրբեջանցիների կողմից գողացված տնային իրերի մեծ մասը հայտնաբերվել է այդ տարածքում: ԼՂՀ-ն ցավում է պատերազմի այս նոր էսկալացիայի համար և ողջ պատասխանատվությունը դնում Ադրբեջանի վրա, որը մերժում է բանակցությունների միջոցով լուծում գտնելու ուղին, որին մինչև այժմ հաջողվել է փակուղի մտցնել ԵԱՀԽ-ի շրջանակներում զինադադարի բոլոր ջանքերը: